section_heading: Glazbeni stil i utjecaj
paragraph_text: Rane glazbene radove grupe, pogotovo njezin debitantski album Considered Dead iz 1991., karakterizira relativno standardan death metal s uobičajenom instrumentacijom i strukturom pjesama. Lemay je izjavio da je taj album uvelike nadahnuo švedski death metal sastav Entombed.<ref> Međutim, na drugom je albumu, The Erosion of Sanityju iz 1993., skupina počela više eksperimentirati i uvrstila je klavir i akustičnu gitaru u instrumentarij. Nakon objave tog albuma grupa je privremeno obustavila svoj rad, no nova je postava 1998. objavila album Obscura. Na Obscuri je glazbeni stil doživio značajnu promjenu, što se često pripisuje tadašnjem gitaristu Steeveu Hurdleu. Na albumu se učestalo pojavljuju pjesme složenih struktura, neuobičajeni zvukovi, disonantne gitarske dionice, nekonvencionalni taktovi i tekstovi koji se usredotočuju na ezoterične teme. Na idućem albumu, From Wisdom to Hateu iz 2001., uspostavlja se ravnoteža među pjesmama u stilu Obscure i The Erosion of Sanityja. Na tom su albumu smanjene složenost i nepredvidivost struktura pjesama, premda su skladbe i dalje tehnički složene.<nowiki/>